CELEX: 32019D1863
Language: sk
Date: 2019-11-06 00:00:00
Title: Vykonávacie Rozhodnutie Komisie (EÚ) 2019/1863 zo 6. novembra 2019, ktorým sa mení a opravuje vykonávacie rozhodnutie (EÚ) 2019/436, pokiaľ ide o vypustenie odkazov na harmonizované normy pre strojové zariadenia z Úradného vestníka Európskej únie (Text s významom pre EHP)

7.11.2019   
               
               
                  SK
               
               
                  Úradný vestník Európskej únie
               
               
                  L 286/25
               
            
         VYKONÁVACIE ROZHODNUTIE KOMISIE (EÚ) 2019/1863
         zo 6. novembra 2019,
         ktorým sa mení a opravuje vykonávacie rozhodnutie (EÚ) 2019/436, pokiaľ ide o vypustenie odkazov na harmonizované normy pre strojové zariadenia z Úradného vestníka Európskej únie
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (2), a najmä na jej článok 7 ods. 3 a článok 10,
         keďže:
         
                     (1)
                  
                  
                     V súlade s článkom 7 smernice 2006/42/ES sa strojové zariadenia vyrobené v zhode s harmonizovanou normou, na ktorú bol uverejnený odkaz v Úradnom vestníku Európskej únie, považujú za spĺňajúce základné požiadavky na bezpečnosť a ochranu zdravia, ktorých sa týka takáto harmonizovaná norma.
                  
               
                     (2)
                  
                  
                     Komisia vykonávacím rozhodnutím (EÚ) 2019/436 (3) uverejnila v Úradnom vestníku Európskej únie odkazy na harmonizované normy, ktoré zakladajú predpoklad zhody so zodpovedajúcimi požiadavkami smernice 2006/42/ES.
                  
               
                     (3)
                  
                  
                     Komisia vykonávacím rozhodnutím (EÚ) 2019/436 vypustila odkazy na viaceré harmonizované normy z Úradného vestníka Európskej únie od 19. marca 2019.
                  
               
                     (4)
                  
                  
                     S cieľom poskytnúť výrobcom viac času na prípravu na uplatňovanie nových noriem, revidovaných noriem a zmien odkazov na normy, ktoré boli uverejnené vykonávacím rozhodnutím (EÚ) 2019/436, je potrebné predĺžiť termíny na vypustenie odkazov na viaceré normy, ktoré boli zrušené uvedeným rozhodnutím.
                  
               
                     (5)
                  
                  
                     Odkaz na harmonizovanú normu EN 1870-13:2007+A2:2012 pre drevárske stroje bol uverejnený v Úradnom vestníku Európskej únie 5. júna 2012. Odkaz na novú harmonizovanú normu EN ISO 19085-2:2017, ktorá sa vzťahuje na rovnaké výrobky, bol uverejnený 9. marca 2018 v Úradnom vestníku Európskej únie oznámením Komisie 2018/C 092/01. Vzhľadom na to nahradená norma EN 1870-13:2007+A2:2012 už nie je aktuálna. Pre harmonizovanú normu EN 1870-13:2007+A2:2012 však v Úradnom vestníku Európskej únie nebol stanovený dátum ukončenia predpokladu zhody. Harmonizovaná norma EN 1870-13:2007+A2:2012 by sa preto mala z Úradného vestníka Európskej únie vypustiť. S cieľom poskytnúť výrobcom dostatočný čas, aby sa pripravili na uplatňovanie normy EN ISO 19085-2:2017, vypustenie odkazu na normu EN 1870-13:2007+A2:2012 treba odsunúť.
                  
               
                     (6)
                  
                  
                     Vykonávacie rozhodnutie (EÚ) 2019/436 by sa preto malo zodpovedajúcim spôsobom zmeniť.
                  
               
                     (7)
                  
                  
                     V odôvodnení (14) vykonávacieho rozhodnutia (EÚ) 2019/436 sa chybne uvádza, že by sa mala zrušiť harmonizovaná norma EN ISO 12100: 2010. Z dôvodu jasnosti by sa táto chyba mala odstrániť vypustením odkazu na harmonizovanú normu EN ISO 12100: 2010 z uvedeného odôvodnenia.
                  
               
                     (8)
                  
                  
                     Vykonávacím rozhodnutím (EÚ) 2019/436 boli vypustené odkazy na viaceré harmonizované normy z Úradného vestníka Európskej únie od 19. marca 2019. Vzhľadom na to, že dátum vypustenia sa predĺži, malo by toto rozhodnutie nadobudnúť účinnosť dňom jeho uverejnenia. Je tiež vhodné stanoviť, že zmena, ktorou sa predlžujú dátumy vypustenia, stanovená vo vykonávacom rozhodnutí (EÚ) 2019/436, sa uplatňuje od 19. marca 2019,
                  
               PRIJALA TOTO ROZHODNUTIE:
         
            Článok 1
            Zmena vykonávacieho rozhodnutia (EÚ) 2019/436
            Príloha III k vykonávaciemu rozhodnutiu (EÚ) 2019/436 sa nahrádza znením prílohy k tomuto rozhodnutiu.
         
         
            Článok 2
            Oprava vykonávacieho rozhodnutia (EÚ) 2019/436
            Odôvodnenie 14 vykonávacieho rozhodnutia (EÚ) 2019/436 sa nahrádza takto:
            
                        „(14)
                     
                     
                        Odkazy na harmonizované normy EN 786:1996+A2:2009; EN 61496-1:2013 a EN ISO 11200:2014 by sa mali vypustiť z Úradného vestníka Európskej únie, keďže už nevyhovujú požiadavkám, ktorých sa majú týkať a ktoré sú stanovené v smernici 2006/42/ES.“
                     
                  
         
            Článok 3
            Nadobudnutie účinnosti a uplatňovanie
            Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
            Článok 1 sa uplatňuje od 19. marca 2019.
         
         
            V Bruseli 6. novembra 2019
            
               
                  Za Komisiu
               
               
                  Predseda
               
               Jean-Claude JUNCKER
            
         
         
            (1)  Ú. v. EÚ L 316, 14.11.2012, s. 12.
         
            (2)  Ú. v. EÚ L 157, 9.6.2006, s. 24.
         
            (3)  Vykonávacie rozhodnutie Komisie (EÚ) 2019/436 z 18. marca 2019 o harmonizovaných normách pre strojové zariadenia vypracovaných na podporu smernice Európskeho parlamentu a Rady 2006/42/ES (Ú. v. EÚ L 75, 19.3.2019, s. 108).
      
      
         
            PRÍLOHA
            
               
                  
                     „PRÍLOHA III
                     
                                 č.
                              
                              
                                 Odkaz na normu
                              
                              
                                 Dátum vypustenia
                              
                              
                                 Typ
                              
                           
                                 1.
                              
                              
                                 EN 1037:1995+A1:2008
                                 Bezpečnosť strojov. Zabránenie neočakávanému uvedeniu do chodu
                              
                              
                                 19. septembra 2020
                              
                              
                                 B
                              
                           
                                 2.
                              
                              
                                 EN 474-1:2006+A4:2013
                                 Stroje na zemné práce. Bezpečnosť. Časť 1: Všeobecné požiadavky
                                 Poznámka: Toto uverejnenie sa nevzťahuje na bod 5.8.1 tejto normy: Viditeľnosť – Zorné pole operátora, ktorého uplatňovanie nezaručuje predpoklad zhody so základnými požiadavkami na bezpečnosť a ochranu zdravia stanovenými v bodoch 1.2.2 a 3.2.1 prílohy I k smernici 2006/42/ES.
                              
                              
                                 19. septembra 2020
                              
                              
                                 C
                              
                           
                                 3.
                              
                              
                                 EN 1853:1999+A1:2009
                                 Poľnohospodárske stroje. Vyklápacie prívesy. Bezpečnosť
                              
                              
                                 19. septembra 2020
                              
                              
                                 C
                              
                           
                                 4.
                              
                              
                                 EN 1870-6:2002+A1:2009
                                 Bezpečnosť drevárskych strojov. Kotúčové píly. Časť 6: Kotúčové píly na palivové drevo a kombinované kotúčové píly na palivové drevo/stolové kotúčové píly s ručným vkladaním a odoberaním
                              
                              
                                 19. septembra 2020
                              
                              
                                 C
                              
                           
                                 5.
                              
                              
                                 EN ISO 4254-5:2009
                                 Poľnohospodárske stroje. Bezpečnosť. Časť 5: Poháňané stroje na obrábanie pôdy (ISO 4254-5:2008)
                              
                              
                                 19. septembra 2020
                              
                              
                                 C
                              
                           
                                 6.
                              
                              
                                 EN ISO 4254-7:2009
                                 Poľnohospodárske stroje. Bezpečnosť. Časť 7: Kombajny, zberače krmiva a zberače bavlny (ISO 4254-7:2008)
                              
                              
                                 19. septembra 2020
                              
                              
                                 C
                              
                           
                                 7.
                              
                              
                                 EN 14017:2005+A2:2009
                                 Poľnohospodárske a lesnícke stroje. Rozhadzovače tuhých priemyselných hnojív. Bezpečnosť
                              
                              
                                 19. septembra 2020
                              
                              
                                 C
                              
                           
                                 8.
                              
                              
                                 EN ISO 5395-1:2013
                                 Záhradné stroje. Bezpečnostné požiadavky na kosačky na trávu so spaľovacím motorom. Časť 1: Terminológia a všeobecné skúšky (ISO 5395-1:2013)
                              
                              
                                 19. septembra 2020
                              
                              
                                 C
                              
                           
                                 9.
                              
                              
                                 EN ISO 5395-3:2013
                                 Záhradné stroje. Bezpečnostné požiadavky na kosačky na trávu so spaľovacím motorom. Časť 3: Kosačky so sediacou obsluhou (ISO 5395-3:2013)
                                 EN ISO 5395-3:2013/A1:2017
                              
                              
                                 19. septembra 2020
                              
                              
                                 C
                              
                           
                                 10.
                              
                              
                                 EN 12013:2000+A1:2008
                                 Plastárske a gumárske stroje. Uzavreté miesiče. Bezpečnostné požiadavky
                              
                              
                                 19. septembra 2020
                              
                              
                                 C
                              
                           
                                 11.
                              
                              
                                 EN 12999:2011+A1:2012
                                 Žeriavy. Nakladacie žeriavy
                              
                              
                                 19. septembra 2020
                              
                              
                                 C
                              
                           
                                 12.
                              
                              
                                 EN 13001-3-1:2012+A1:2013
                                 Žeriavy. Všeobecný návrh. Časť 3-1: Medzné stavy a overovanie spôsobilosti oceľových konštrukcií
                              
                              
                                 19. septembra 2020
                              
                              
                                 C
                              
                           
                                 13.
                              
                              
                                 EN 13135:2013
                                 Žeriavy. Bezpečnosť. Návrh. Požiadavky na vybavenie
                              
                              
                                 19. septembra 2020
                              
                              
                                 C
                              
                           
                                 14.
                              
                              
                                 EN 13684:2004+A3:2009
                                 Záhradné stroje. Ručne vedené prevzdušňovače a prerezávače trávnika. Bezpečnosť
                              
                              
                                 19. septembra 2020
                              
                              
                                 C
                              
                           
                                 15.
                              
                              
                                 EN 15895:2011
                                 Nastreľovacie ručné náradie. Bezpečnostné požiadavky. Upevňovacie a označovacie náradie
                              
                              
                                 19. septembra 2020
                              
                              
                                 C
                              
                           
                                 16.
                              
                              
                                 EN 692:2005+A1:2009
                                 Obrábacie a tvárniace stroje. Mechanické lisy. Bezpečnosť
                              
                              
                                 19. septembra 2021
                              
                              
                                 C
                              
                           
                                 17.
                              
                              
                                 EN 693:2001+A2:2011
                                 Obrábacie a tvárniace stroje. Bezpečnosť. Hydraulické lisy
                              
                              
                                 19. marca 2021
                              
                              
                                 C
                              
                           
                                 18.
                              
                              
                                 EN 13736:2003+A1:2009
                                 Bezpečnosť obrábacích a tvárniacich strojov. Pneumatické lisy
                              
                              
                                 19. septembra 2021
                              
                              
                                 C
                              
                           
                                 19.
                              
                              
                                 EN 848-1:2007+A2:2012
                                 Bezpečnosť drevárskych strojov. Jednostranné profilovacie frézovačky. Časť 1: Jednovretenové zvislé profilovacie frézovačky
                              
                              
                                 19. septembra 2020
                              
                              
                                 C
                              
                           
                                 20.
                              
                              
                                 EN 1710:2005+A1:2008
                                 Zariadenia a súčasti používané v potenciálne výbušných atmosférach v hlbinných baniach
                              
                              
                                 19. septembra 2020
                              
                              
                                 C
                              
                           
                                 21.
                              
                              
                                 EN 50569:2013
                                 Elektrické spotrebiče pre domácnosť a na podobné účely. Bezpečnosť. Osobitné požiadavky na komerčné elektrické odstredivky bielizne
                              
                              
                                 12. januára 2021
                              
                              
                                 C
                              
                           
                                 22.
                              
                              
                                 EN 50570:2013
                                 Elektrické spotrebiče pre domácnosť a na podobné účely. Bezpečnosť. Osobitné požiadavky na komerčné elektrické bubnové sušičky
                              
                              
                                 12. januára 2021
                              
                              
                                 C
                              
                           
                                 23.
                              
                              
                                 EN 50571:2013
                                 Elektrické spotrebiče pre domácnosť a na podobné účely. Bezpečnosť. Osobitné požiadavky na komerčné elektrické práčky
                              
                              
                                 12. januára 2021
                              
                              
                                 C
                              
                           
                                 24.
                              
                              
                                 EN 50636-2-107:2015
                                 Bezpečnosť spotrebičov pre domácnosť a na podobné účely. Časť 2-107: Osobitné požiadavky na robotické kosačky trávy napájané z batérií (IEC 60335-2-107:2012 modifikovaná)
                              
                              
                                 12. januára 2020
                              
                              
                                 C
                              
                           
                                 25.
                              
                              
                                 EN 60335-1:2012
                                 Elektrické spotrebiče pre domácnosť a na podobné účely. Bezpečnosť. Časť 1: Všeobecné požiadavky (IEC 60335-1:2010 modifikovaná)
                                 EN 60335-1:2012/A11:2014
                              
                              
                                 3. mája 2020
                              
                              
                                 C
                              
                           
                                 26.
                              
                              
                                 EN 60745-2-1:2010
                                 Elektrické ručné náradie. Bezpečnosť. Časť 2-1: Osobitné požiadavky na vŕtačky a príklepové vŕtačky (IEC 60745-2-1:2003 modifikovaná + A1:2008)
                              
                              
                                 19. januára 2022
                              
                              
                                 C
                              
                           
                                 27.
                              
                              
                                 EN 60745-2-17:2010
                                 Elektrické ručné náradie. Bezpečnosť. Časť 2-17: Osobitné požiadavky na vrchné frézovačky a frézovačky na zarovnávanie okrajov (IEC 60745-2-17:2010 modifikovaná)
                              
                              
                                 15. decembra 2021
                              
                              
                                 C
                              
                           
                                 28.
                              
                              
                                 EN 62841-3-1:2014
                                 Elektrické ručné náradie, prenosné náradie a strojové zariadenia pre trávnik a záhradu. Bezpečnosť. Časť 3-1: Osobitné požiadavky na prenosné stolové píly (IEC 62841-3-1:2014, modifikovaná)
                              
                              
                                 19. októbra 2019
                              
                              
                                 C
                              
                           
                                 29.
                              
                              
                                 EN 61029-2-4:2011
                                 Bezpečnosť elektrického prenosného náradia. Časť 2-4: Osobitné požiadavky na stolové brúsky (IEC 61029-2-4:1993 modifikovaná + A1:2001 modifikovaná)
                              
                              
                                 24. júna 2020
                              
                              
                                 C
                              
                           
                                 30.
                              
                              
                                 EN 62841-3-6:2014
                                 Elektrické ručné náradie, prenosné náradie a strojové zariadenia pre trávnik a záhradu. Bezpečnosť. Časť 3-6: Osobitné požiadavky na diamantové vŕtačky s kvapalinovým systémom (IEC 62841-3-6:2014, modifikovaná)
                              
                              
                                 19. októbra 2019
                              
                              
                                 C
                              
                           
                                 31.
                              
                              
                                 EN 62841-3-9:2015
                                 Elektrické ručné náradie, prenosné náradie a strojové zariadenia pre trávnik a záhradu. Bezpečnosť. Časť 3-9: Osobitné požiadavky na prenosné pokosové píly (IEC 62841-3-9:2014 modifikovaná)
                              
                              
                                 15. novembra 2019
                              
                              
                                 C
                              
                           
                                 32.
                              
                              
                                 EN 62841-3-10:2015
                                 Elektrické ručné náradie, prenosné náradie a strojové zariadenia pre trávnik a záhradu. Bezpečnosť. Časť 3-10: Osobitné požiadavky na prenosné rozbrusovačky (IEC 62841-3-10:2015 modifikovaná)
                              
                              
                                 19. októbra 2019
                              
                              
                                 C
                              
                           
                                 33.
                              
                              
                                 EN 13241:2003+A2:2016
                                 Brány a vráta. Norma na výrobky, funkčné vlastnosti
                              
                              
                                 19. septembra 2020
                              
                              
                                 C
                              
                           
                                 34.
                              
                              
                                 EN 786:1996+A2:2009
                                 Záhradné zariadenia. Elektrické vyžínače trávy a okrajov trávnikov vedené ručne a držané v rukách. Mechanická bezpečnosť
                              
                              
                                 19. septembra 2020
                              
                              
                                 C
                              
                           
                                 35.
                              
                              
                                 EN 1870-14:2007+A2:2012
                                 Bezpečnosť drevárskych strojov. Kotúčové píly. Časť 14: Vertikálne formátovacie píly
                              
                              
                                 19. septembra 2020
                              
                              
                                 C
                              
                           
                                 36.
                              
                              
                                 EN 61496-1:2013
                                 Bezpečnosť strojových zariadení. Elektro-senzitívne ochranné zariadenia. Časť 1: Všeobecné požiadavky a skúšky
                              
                              
                                 19. septembra 2020
                              
                              
                                 C
                              
                           
                                 37.
                              
                              
                                 EN ISO 11200:2014
                                 Akustika. Hluk vyžarovaný strojmi a zariadeniami. Pokyny na používanie základných noriem na určenie emisných hladín akustického tlaku na pracovnom mieste a na iných presne vymedzených miestach
                              
                              
                                 19. septembra 2020
                              
                              
                                 B
                              
                           
                                 38.
                              
                              
                                 EN 1870-13:2007+A2:2012
                                 Bezpečnosť drevárskych strojov. Kotúčové píly. Časť 13: Horizontálne formátovacie píly s prítlačnou traverzou
                              
                              
                                 19. septembra 2020
                              
                              
                                 C
                              
                           
               “